作者:魏了翁
標題:賀新郎
內容:多少龍頭客。數從前、何官不做，清名難得。萬里將旜歸報漢，青鎖還應催當夕。又一葉、扁舟去國。許史廬前車成霧，未如公、正怕雲霄逼。留不盡，二三策。一聲千里樓前笛。遏天涯、浮雲不斷，鎮長秋色。試上層樓分明看，無數水遙山碧。問此意、有誰曾識。獨抱孤衷蒼茫外，滿闌干，都是長安日。終有待，佐皇極。